stanford-oval/wikipedia huggingface dataset:
คัลยารี

| คัลยารี |
| --- | --- |
เทศบาล
Comune di Cagliari
จากบนซ้าย: โบสถ์นักบุญอันนา, ทิวทัศน์ท่าเรือ, มุขป้อมของนักบุญเรมี, รูปปั้นพระเจ้าชาลส์ เฟลิกซ์แห่งซาร์ดิเนีย, Cala Fighera
   ธง ตราอาร์ม
แผนที่แสดงที่ตั้งของคัลยารี 
คัลยารีที่ตั้งของคัลยารีในประเทศอิตาลี
พิกัด: 39°13′40″N 09°06′40″E﻿ / ﻿39.22778°N 9.11111°E﻿ / 39.22778; 9.11111
ประเทศ: อิตาลี
แคว้น: ซาร์ดิเนีย
นคร: คัลยารี (CA)
การปกครอง
 • นายกเทศมนตรี: Paolo Truzzu (FDI)
พื้นที่
 • ทั้งหมด: 85.45 ตร.กม. (32.99 ตร.ไมล์)
ความสูง: 4 เมตร (13 ฟุต)
ประชากร (2015)
 • ทั้งหมด: 154,460 คน
 • ความหนาแน่น: 1,800 คน/ตร.กม. (4,700 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 09100
รหัสเขตโทรศัพท์: 070
รหัส ISTAT: 092009 
นักบุญองค์อุปถัมภ์: St. Saturninus
วันสมโภชนักบุญ: 30 ตุลาคม
เว็บไซต์: เว็บไซต์ทางการ
คัลยารี (อิตาลี: Cagliari, ออกเสียง: [ˈkaʎʎari] ( ฟังเสียง); ซาร์ดิเนีย: Casteddu) เป็นเมืองหลักของแคว้นปกครองตนเองซาร์ดิเนีย ประเทศอิตาลี ตั้งอยู่ทางตอนเหนือของอ่าวคัลยารี บนฝั่งตอนใต้ของเกาะซาร์ดิเนีย มีประชากรราว 155,000 คน หรือราว 480,000 คน หากรวมเขตมหานคร
เมืองนี้เป็นเมืองเก่าแก่ ก่อตั้งขึ้นโดยชาวฟินิเชีย หลังจากนั้นถูกชนชาติต่าง ๆ เข้าครอบครอง ได้แก่ โรมัน ซาราเซ็น สเปน ออสเตรีย เคยเป็นเมืองหลวงของอาณาจักรซาร์ดิเนีย (ในปี ค.ศ. 1861 เปลี่ยนมาเป็นอาณาจักรอิตาลี) ตั้งแต่ปี ค.ศ. 1324 ถึง 1720 และ 1798 ถึง 1814 เป็นเมืองสำคัญในภูมิภาค ด้านวัฒนธรรม การเมืองและศูนย์กลางศิลปะ เป็นที่รู้จักในด้านที่มีอนุสรณ์และสถาปัตยกรรมอาร์ตนูโวหลายแห่ง ยังเป็นศูนย์กลางด้านเศรษฐกิจและอุตสาหกรรมในแคว้นปกครองตนเองซาร์ดิเนีย เป็นหนึ่งในเมืองท่าที่ใหญ่ที่สุดในทะเลเมดิเตอร์เรเนียน มีสนามบินนานาชาติที่มีรายได้สูงเป็นอันดับ 28 ของอิตาลี
กงสุล

ที่คัลยารีมีสถานกงสุลที่ตั้งอยู่ในเมืองนี้ ดังนี้ (ค.ศ. 2018):
ออสเตรีย
บังกลาเทศ
เบลเยียม
เบลารุส
เดนมาร์ก
ฟิลิปปินส์
ฟินแลนด์
ฝรั่งเศส
เยอรมนี
กรีซ
ลิทัวเนีย
มอลตา
โมนาโก
นอร์เวย์
เนเธอร์แลนด์
เช็กเกีย
สเปน
เซเนกัล
สวีเดน
สวิตเซอร์แลนด์
ฮังการี
อุรุกวัย
แหล่งข้อมูลอื่น

เว็บไซต์ทางการ  (ในภาษาอิตาลี)
Cagliari Tourist Board website เก็บถาวร 2012-07-23 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  เยอรมนี  อิสราเอล  เช็กเกีย  นครรัฐวาติกัน 
ภูมิศาสตร์:  มิวสิกเบรนซ์ พื้นที่  Pleiades 
อื่น ๆ:  NARA
เจนนี่-คอรี่

ระวังสับสนกับ คอรี่ แอนด์ แจน
| เจนนี่ vs คอรี่ |
| --- | --- |

ข้อมูลพื้นฐาน
ที่เกิด:  กรุงเทพมหานคร
แนวเพลง: ป๊อป
ช่วงปี: พ.ศ. 2542
ค่ายเพลง: แกรมมี่แกรนด์ จีเอ็มเอ็ม แกรมมี่

สมาชิก: เจนสุดา ปานโต (เจนนี่)  คอรี่ ลีย์ รอบิ้นส์ (คอรี่)
เจนนี่ vs คอรี่ คือศิลปินดูโอสังกัดจีเอ็มเอ็ม แกรมมี่ สมาชิกประกอบด้วย เจนสุดา ปานโต และ คอรี่ ลีย์ รอบิ้นส์ (อพชินี อุตตมะโยธิน) มีผลงานอัลบั้ม 1 ชุด "Jenny VS Corey" ผลงานเพลงสร้างชื่อคือเพลง "ใครใครก็ไม่รัก" ซึ่งเพลงนี้ พลับ จุฑาภัทร เหล่าธรรมทัศน์ นำเพลงมาร้องแก้และเปลี่ยนเป็นชื่อเพลง "ใครใครก็ไม่รักผม"
คอรี่เคยออกผลงานดูโอมาก่อนแล้วกับค่าย StarZone ชื่อวง คอรี่ แอนด์ แจน ร่วมกับ “แจน บุรกรรมโกวิท” ก่อนที่จะมาเป็นวง เจนนี่ VS คอรี่ ทางค่ายแกรมมี่ในภายหลัง และเคยถ่ายโฆษณามากมายในวัยเด็ก ส่วนเจนนี่-เจนสุดา ปานโต เคยแสดงมิวสิควีดีโอให้กับเบิร์ด ธงไชย เพลง "พรุ่งนี้" ตอนอายุ 12 ปีก่อนที่จะมาเป็นนักร้อง
ผลงานเพลง > อัลบั้ม Jenny VS Corey (พ.ศ. 2542)

Jenny VS Corey
(ค.ศ. 1999)
โอ๋ โอ๋ โอ๋
ใครใครก็ไม่รัก
มีวิตะมิน
เก็บไว้ดีดี
ทำให้แล้วนะ
หนูไม่เกี่ยว
จะโกรธอีกนานไหม
แบละ
แค่เพื่อนได้ไหม
ฉันสัญญา
เกมฟรีก

| --- | --- |

ประเภท: บริษัทเอกชน
อุตสาหกรรม: วิดีโอเกม
ก่อตั้ง: 26 เมษายน พ.ศ. 2532 (ค.ศ. 1989)
ผู้ก่อตั้ง: ซาโตชิ ทาจิริ เค็ง ซูงิโมริ
สำนักงานใหญ่: โตเกียว, ประเทศญี่ปุ่น
บุคลากรหลัก:   จุนอิจิ มาซูดะ  ซาโตชิ ทาจิริ 
ผลิตภัณฑ์: โปเกมอน
พนักงาน: 108 (พ.ศ. 2559)
บริษัทในเครือ: โคอาเกมส์
เว็บไซต์: www.gamefreak.co.jp
บริษัทเกมฟรีก (ญี่ปุ่น: 株式会社ゲームフリーク; โรมาจิ: Kabushiki gaisha Gēmu Furīku; อังกฤษ: Game Freak Inc.) เป็นบริษัทผู้พัฒนาวิดีโอเกมสัญชาติญี่ปุ่นก่อตั้งขึ้นในปี พ.ศ. 2532 และเป็นบริษัทที่สร้างวิดีโอเกมชุดที่โด่งดังไปทั่วโลกโปเกมอน
ประวัติ

ก่อนเป็นบริษัท เกมฟรีกเคยเป็นนิตยสารวิดีโอเกมตีพิมพ์เอง สร้างโดยซาโตชิ ทาจิริและเคน ซุงิโมริ ในปี พ.ศ. 2523 ทาจิริเขียนและแก้ไขข้อความและซุงิโมริเป็นผู้วาดภาพ ทาจิริยังใช้ "เกมฟรีก" เป็นนามปากกาเมื่อครั้งที่เขาเป็นนักเขียนอิสระให้กับสิ่งพิมพ์ต่าง ๆ เช่น นิตยสารแฟมิลีคอมพิวเตอร์แมกาซีน และแฟมิคอมสึชิง
ในวันที่ 26 เมษายน พ.ศ. 2532 ทาจิริและซุงิโมริก่อตั้งบริษัทพัฒนาวิดีโอเกมในชื่อเดียวกัน หนึ่งในเกมแรกของบริษัทเกมฟรีก คือเกม ควินตี เกมแนวแอ็กชันแก้ปริศนาบนเครื่องแฟมิคอม ออกจำหน่ายในอเมริกาเหนือในชื่อ เมนเดลพาเลซ เกมชุดที่มีชื่อเสียงที่สุดคือ โปเกมอน (ญี่ปุ่น: ポケモン; โรมาจิ: Pokemon) คำย่อโรมาจิของตราสินค้าสัญชาติญี่ปุ่นว่า พ็อกเก็ตมอนสเตอส์ (ญี่ปุ่น: ポケットモンスター; โรมาจิ: Poketto Monsutā; ทับศัพท์: Pocket Monsters) จำหน่ายโดยนินเท็นโดในประเทศญี่ปุ่น อเมริกาเหนือ และยุโรป
ในเดือนตุลาคม พ.ศ. 2558 เกมฟรีกซื้อกิจการบริษัทโคอาเกมส์ (Koa Games) บริษัทพัฒนาเกมมือถือ
เกมที่พัฒนา

| ปี | ชื่อเกม | จำหน่ายโดย | ระบบปฏิบัติการ |
| --- | --- | --- | --- |
| 2532 | เมนเดลพาเลซ | นัมโคญี่ปุ่น, ฮัดสันซอฟท์อเมริกาเหนือ | แฟมิคอม |
| 2534 | สมาร์ตบอล | โซนี่ มิวสิค เอ็นเตอร์เทนเมนต์ ญี่ปุ่น | ซูเปอร์แฟมิคอม |
| 2534 | โยชิ | นินเท็นโด | แฟมิคอม, เกมบอย |
| 2535 | พ่อมดน้อยแสนกล ทัลลูต | เซก้า | เมก้าไดรฟ์ |
| 2536 | มาริโอและวาริโอ | นินเท็นโด | ซูเปอร์แฟมิคอม |
| 2537 | โนนตัน ทู อิชโช: คูรู-คูรู พัซเซิล | วิกตอร์ อินเตอร์แอคทีฟ ซอฟต์แวร์ | เกมบอย, ซูเปอร์แฟมิคอม |
| 2537 | พัลส์แมน | เซก้า | เมก้าไดรฟ์ |
| 2539 | โปเกมอน เรด และ กรีน | นินเท็นโด | เกมบอย |
| 2539 | โปเกมอน บลู | นินเท็นโด | เกมบอย |
| 2539 | บาซาร์ เดะ โกซารุ โนะ เกม เดะ โกซารุ | เอ็นอีซี | พีซีเอนจิน |
| 2540 | บูชิ เซริวเดน: ฟูทาริ โนะ ยูชะ | ทีแอนด์อี ซอฟท์ | ซูเปอร์แฟมิคอม |
| 2541 | กล่องเกมบอย | นินเท็นโด | เกมบอย |
| 2541 | โปเกมอน เยลโลว์ | นินเท็นโด | เกมบอย |
| 2541 | โปเกมอน เรด และ บลู | นินเท็นโด | เกมบอย |
| 2542 | โปเกมอน โกลด์ และ ซิลเวอร์ | นินเท็นโด | เกมบอยคัลเลอร์ |
| 2542 | คลิกเมดิก | โซนี่ มิวสิค เอ็นเตอร์เทนเมนต์ ญี่ปุ่น | เพลย์สเตชัน |
| 2543 | โปเกมอน คริสตัล | นินเท็นโด | เกมบอยคัลเลอร์ |
| 2545 | โปเกมอน รูบี และ แซฟไฟร์ | นินเท็นโด เดอะโปเกมอนคอมพานี | เกมบอยอัดวานซ์ |
| 2547 | โปเกมอน ไฟร์เรด และ ลีฟกรีน | นินเท็นโด เดอะโปเกมอนคอมพานี | เกมบอยอัดวานซ์ |
| 2547 | โปเกมอน เอเมอรัลด์ | นินเท็นโด เดอะโปเกมอนคอมพานี | เกมบอยอัดวานซ์ |
| 2548 | ดริลโดเซอร์ | นินเท็นโด | เกมบอยอัดวานซ์ |
| 2549 | โปเกมอน ไดมอนด์ และ เพิร์ล | นินเท็นโด เดอะโปเกมอนคอมพานี | นินเท็นโด ดีเอส |
| 2551 | โปเกมอน แพลทินัม | นินเท็นโด เดอะโปเกมอนคอมพานี | นินเท็นโด ดีเอส |
| 2552 | โปเกมอน ฮาร์ตโกลด์ และ โซลซิลเวอร์ | นินเท็นโด เดอะโปเกมอนคอมพานี | นินเท็นโด ดีเอส |
| 2553 | โปเกมอน แบล็ก และ ไวต์ | นินเท็นโด เดอะโปเกมอนคอมพานี | นินเท็นโด ดีเอส |
| 2555 | โปเกมอน แบล็ก2 และ ไวต์2 | นินเท็นโด เดอะโปเกมอนคอมพานี | นินเท็นโด ดีเอส |
| 2555 | ฮาร์โมไนต์ | นินเท็นโด | นินเท็นโด 3ดีเอส |
| 2556 | พ็อกเก็ตการ์ดจ็อกกี | เกมฟรีกญี่ปุ่น, นินเท็นโดทั่วโลก | นินเท็นโด 3ดีเอส, ไอโอเอส, แอนดรอยด์ |
| 2556 | โปเกมอน เอกซ์ และ วาย | นินเท็นโด เดอะโปเกมอนคอมพานี | นินเท็นโด 3ดีเอส |
| 2557 | โปเกมอน โอเมการูบี และ แอลฟาแซฟไฟร์ | นินเท็นโด เดอะโปเกมอนคอมพานี | นินเท็นโด 3ดีเอส |
| 2558 | เทมโปเดอะแบดแอสเอลเลแฟนต์ | เซก้า | เอกซ์บอกซ์วัน, เพลย์สเตชัน 4, วินโดวส์ |
| 2559 | โปเกมอน ซัน และ มูน | นินเท็นโด เดอะโปเกมอนคอมพานี | นินเท็นโด 3ดีเอส |
| 2560 | กิกะเรคเกอร์ | ไรซิงสตาร์เกมส์ | วินโดวส์ |
| 2560 | โปเกมอน อัลตราซัน และ อัลตรามูน | นินเท็นโด เดอะโปเกมอนคอมพานี | นินเท็นโด 3ดีเอส |
| 2561 | โปเกมอน เควสต์ | นินเท็นโด เดอะโปเกมอนคอมพานี | นินเท็นโดสวิตช์, ไอโอเอส, แอนดรอยด์ |
| 2561 | โปเกมอน เล็ตส์โกพิคาชู! และ เล็ตส์โกอีวุย! | นินเท็นโด เดอะโปเกมอนคอมพานี | นินเท็นโดสวิตช์ |
| 2562 | กิกะเรคเกอร์ออลต์ | ไรซิงสตาร์เกมส์ | เพลย์สเตชัน 4 , เอกซ์บอกซ์วัน, นินเท็นโดสวิตช์ |
| 2562 | ลิตเติลทาวน์ฮีโร  | เกมฟรีก | นินเท็นโดสวิตช์ |
| 2562 | โปเกมอน ซอร์ด และ ชีลด์ | นินเท็นโด เดอะโปเกมอนคอมพานี | นินเท็นโดสวิตช์ |
แหล่งข้อมูลอื่น

เว็บไซต์อย่างเป็นทางการ
บัญชีทวิตเตอร์อย่างเป็นทางการ
บัญชียูทูบอย่างเป็นทางการ
มิชชาเอล ชูมัคเคอร์

| --- | --- |

ฟอร์มูลาวันชิงแชมป์โลก
สัญชาติ:  เยอรมนี
ช่วงปี: 19 ฤดูกาล (ค.ศ. 1991 อันดับ 13, ค.ศ. 1992 อันดับ 3, ค.ศ. 1993 อันดับ 4, ค.ศ. 1994 อันดับ 1, ค.ศ. 1995 อันดับ 1, ค.ศ. 1996 อันดับ 3, ค.ศ. 1997 ดิสควอลิฟาย, ค.ศ. 1998 อันดับ 2, ค.ศ. 1999 อันดับ 5,  ค.ศ. 2000 อันดับ 1, ค.ศ. 2001 อันดับ 1, ค.ศ. 2002 อันดับ 1, ค.ศ. 2003 อันดับ 1, ค.ศ. 2004 อันดับ 1, ค.ศ. 2005 อันดับ 3, ค.ศ. 2006 อันดับ 2, ค.ศ. 2010 อันดับ 9, ค.ศ. 2011 อันดับ 8, ค.ศ. 2012 อันดับ 13)
Teams: จอร์แดน (Jordan) ค.ศ. 1991,   เบเนตตอน (Benetton) ค.ศ. 1991-1995,   แฟร์รารี (Ferrari) ค.ศ. 1996-2006,   เมอร์เซเดส กรังด์ปรีซ์ (Mercedes GP) ค.ศ. 2010-2012
แข่ง: 269 ครั้ง
ชนะ: 91 ครั้ง
โพเดียม: 155 ครั้ง
ตำแหน่งโพล: 68 ครั้ง
ทำรอบได้เร็วที่สุด: 76 ครั้ง
แข่งครั้งแรก: เบลเยียมกรังด์ปรีซ์ ค.ศ. 1991
ชนะครั้งแรก: เบลเยียมกรังด์ปรีซ์ ค.ศ. 1992
มิชชาเอล ชูมัคเคอร์ (เยอรมัน: Michael Schumacher, 3 มกราคม ค.ศ. 1969- ) เป็นนักแข่งรถสูตรหนึ่งชาวเยอรมัน เขาเป็นนักแข่งที่ประสบความสำเร็จมากที่สุดในประวัติศาสตร์ ได้รับชัยชนะมากครั้งที่สุด และได้ตำแหน่งแชมป์โลกรถสูตรหนึ่งติดต่อกันเป็นสมัยที่ 7 ในปีค.ศ. 2004ประมาณกันว่าเขาทำรายได้สูงถึง 80 ล้านดอลลาร์สหรัฐ รวมทั้งรายได้จากกิจกรรมต่าง ๆ ที่รวมไว้ในสัญญาเป็นนักขับให้กับทีมแฟร์รารี รายได้มหาศาลส่วนหนึ่งมาจากสัญญาที่เขาทำกับบริษัทที่ปรึกษานักลงทุนของเยอรมนี (Deutsche Vermögensberatung) ที่ยอมจ่ายให้กับชูมัคเคอร์สูงถึง 8 ล้านดอลลาร์สหรัฐ เพื่อให้เขาสวมหมวกนักแข่งที่มีสัญลักษณ์ของบริษัทขนาด 4 นิ้วติดอยู่ มีฉายาว่า ไส้กรอกบิน
ช่วงต้นของชีวิต

ชูมัคเคอร์เกิดที่เมืองฮูร์ท-เฮอร์มุลไฮม์ (ใกล้กับนครโคโลญ ประเทศเยอรมนี) เขาเริ่มแข่งรถคาร์ทบนสนามที่บิดาสร้างขึ้นเองในบ้านตั้งแต่อายุสี่ขวบ บิดาของเขา โรล์ฟ ชูมัคเคอร์ เป็นผู้จัดการสนามแข่งรถคาร์ทของท้องถิ่น (ตั้งอยู่ที่เมืองเคอร์เพน บ้านเกิดของชูมัคเคอร์) เขาได้รับใบขับขี่ เมื่ออายุสิบสองปี และได้เริ่มเข้าร่วมการแข่งขันในทันที ในระหว่างปีค.ศ. 1984 และ ค.ศ. 1987 มิชชาเอลชนะการแข่งขันรถคาร์ทในเยอรมนีและในทวีปยุโรปหลายรายการ รวมทั้งการแข่งขันฟอร์มูลาโคนิคซีรีส์ ในปีค.ศ. 1988 ชูมัคเคอร์เข้าแข่งขันในรายการฟอร์มูลาฟอร์ดซีรีส์ และในอีกสองปีต่อมาก็ได้เข้าร่วมการแข่งขันรถสูตรสามของเยอรมนี ซึ่งเขาชนะการแข่งขันในปีค.ศ. 1990 ในปีค.ศ. 1991 เขายังคงเป็นดาวรุ่งในวงการรถแข่ง และได้เข้าร่วมโครงการแข่งรถเยาวชนของเมอร์เซเดส-เบนซ์ ในการแข่งขัน เวิลด์ เอนดูแรนซ์ แชมเปียนชิพชนะการแข่งขันในเม็กซิโกซิตีและที่ออโตโพลิส โดยการเป็นนักแข่งให้กับทีม เซาเบอร์-เมอร์เซเดส-เบนซ์ C291 เขายังได้เข้าแข่งในรายการฟอร์มูลา 3000 ของญี่ปุ่น รวมทั้ง รายการเยอรมันทัวริงคาร์เป็นเวลาสั้น ๆ ในช่วงต้นคริสต์ทศวรรษ 1990
เริ่มแข่งรถสูตรหนึ่ง

ชูมัคเคอร์ได้เข้าร่วมการแข่งขันรถสูตรหนึ่งครั้งแรกในรายการเบลเยียมกรังปรีซ์ ในปีค.ศ. 1991 ในฐานะนักแข่งตัวสำรองให้กับแบร์ทรอง กาโชต์ที่ถูกจำคุก (ด้วยความผิดข้อหาพ่นสเปรย์ก้าซ CS ใส่หน้าคนขับรถแท็กซี่ในกรุงลอนดอน) เอ็ดดี้ จอร์แดน ได้เซ็นสัญญากับชูมัคเคอร์ให้เข้าร่วมทีมแข่งรถจอร์แดน ในรายการเบลเยียมกรังปรีซ์ ซึ่งชูมัคเคอร์ก็ทำให้ทุกคนประหลาดใจด้วยการควอลิฟายได้เป็นอันดับเจ็ด ในฐานะนักขับมือหนึ่งของรถสูตรหนึ่งรายการแรกของชีวิต ต่อมาเขาก็ได้เข้าร่วมทีมเบเนตอง-ฟอร์ดในการแข่งขันครั้งต่อมา และได้แสดงให้เห็นถึงศักยภาพอันมากล้นในทันที ในปีถัดมา (ค.ศ. 1992) เขาก็ชนะการแข่งขันรถสูตรหนึ่งรายการแรกที่เบลเยียมกรังปรีซ์ เมื่อวันที่ 30 สิงหาคม และได้อันดับที่สามในการจัดอันดับนักแข่งของรายการ
ชูมัคเคอร์ชนะการแข่งขันรถสูตรหนึ่งเป็นฤดูกาลแรกในฐานะนักแข่งทีมเบเนตอง เมื่อปีค.ศ. 1994 ซึ่งเป็นฤดูกาลที่น่าตื่นเต้นและมีการขับเคี่ยวกันอย่างดุเดือด เขาเอาชนะการแข่งขันในสี่สนามแรกของฤดูกาลได้ และชนะการแข่งขันรวมทุกครั้งในเจ็ดครั้งแรก แต่ในการแข่งขันสนามท้าย ๆ เดมอน ฮิลล์คู่แข่งในขณะนั้น มีอันดับนักแข่งจ่อหลังชูมัคเคอร์มาติด ๆ อันเนื่องมาจากชูมัคเคอร์ต้องออกจากการแข่งขันในบริติชกรังปรีซ์ และเบลเยียมกรังปรีซ์ ชูมัคเคอร์มีคะแนนนำเดมอน ฮิลล์เพียงคะแนนเดียวก่อนเริ่มการแข่งขันในสนามสุดท้ายของฤดูกาลที่ออสเตรเลีย แต่ชูมัคเคอร์ก็สามารถคว้าตำแหน่งแชมป์ของฤดูกาลไปได้หลังจากขับรถชนรถของเดมอน ฮิลล์ ซึ่งทำให้ทั้งคู่ต้องออกจากการแข่งขัน
อย่างไรก็ดี ชูมัคเคอร์สามารถป้องกันตำแหน่งแชมป์โลกไว้ได้อย่างงดงามในฤดูกาลปีค.ศ. 1995 โดยมีคะแนนรวมทิ้งห่างนักแข่งอันดับที่ 2 (คือ เดมอน ฮิลล์ อีกครั้ง) อยู่ถึง 30 คะแนน  ชูมัคเคอร์กับจอห์นนี่ เฮอร์เบิร์ต เพื่อนร่วมทีมได้ช่วยกันผลักดันให้ทีมเบเนตองชนะการแข่งขันในระดับทีมได้เป็นสมัยแรกและสมัยเดียว
ในสองฤดูกาลแรกที่ชูมัคเคอร์เข้าแข่ง เขาชนะการแข่งขัน 17 สนาม ได้ขึ้นโพเดียม 21 ครั้ง ได้ตำแหน่งโพล 10 ครั้ง และในการแข่งขันทั้งหมด 31 ครั้ง มีเพียงครั้งเดียวที่เขาควอลิฟายเพื่อออกสตาร์ทได้ต่ำกว่าอันดับที่ 4
เข้าร่วมทีมแฟร์รารี

ในปีค.ศ. 1996 มิชชาเอลได้เซ็นสัญญาเข้าร่วมทีมแข่งรถแฟร์รารี ซึ่งในขณะนั้นนับว่าเป็นการตัดสินใจที่มีความเสี่ยงสูง เนื่องจากแฟร์รารีไม่ได้ชนะมานานแล้ว (ผู้ผลิตรถยนต์ยักษ์ใหญ่ที่มีฐานในอิตาลีรายนี้ไม่ได้ชนะมาเป็นเวลากว่าหนึ่งทศวรรษแล้ว) หลังจากการก่อร่างสร้างตัวสองสามปี ชูมัคเคอร์ได้ช่วยให้แฟร์รารีได้แชมป์โลกในส่วนของผู้ประกอบรถยนต์ในปีค.ศ. 1999 อย่างไรก็ดี ความฝันที่จะได้เป็นแชมป์โลกนักขับอีกครั้งของเขาในปีนั้นต้องพังทลายลง ในระหว่างการแข่งขันบริติช กรังปรีซ์ เมื่อรถของเขาประสบอุบัติเหตุชนยับ ทำให้ขาเขาหักและต้องพลาดการแข่งขันอีกหกสนามต่อมา แต่มิชชาเอลก็ได้ทวงความสำเร็จของเขาคืนมาอีกครั้งในปีค.ศ. 2000 ด้วยการได้แชมป์โลกนักขับเป็นสมัยที่สาม (และเป็นแชมป์โลกนักขับคนแรกของทีมแฟร์รารี นับตั้งแต่โจดี้ เชคเตอร์ได้ตำแหน่งนี้ในปีค.ศ. 1979) โดยได้แชมป์โลกนักขับติดต่อกันถึง 5 สมัย คือ ปี ค.ศ. 2000-2004 ก่อนที่จะแขวนพวงมาลัยในปี ค.ศ. 2006
กลับมาลงแข่งอีกครั้งกับทีม เมอร์เซเดส กรังด์ปรีซ์

มิชชาเอลได้กลับมาลงแข่งขันรถสูตรหนี่งอีกครั้งในปี ค.ศ. 2010  โดยลงแข่งให้ทีมเมอร์เซเดส กรังด์ปรีซ์ ก่อนที่จะแขวนพวงมาลัยอีกครั้งในปี ค.ศ. 2012 ซึ่งเขาสามารถทำได้แค่คว้าตำแหน่งโพเดี้ยมแค่ครั้งเดียวที่สนามบาเลนเซีย ประเทศสเปน ในปี ค.ศ. 2012
อุบัติเหตุสกี

มิชชาเอลได้บาดเจ็บสาหัสในวันที่ 29 ธันวาคมปี 2013 ขณะที่เขาเล่นสกีในรีสอร์ทส่วนตัวที่เทือกเขาแอลป์ประเทศฝรั่งเศส หลังจากนั้นเขาได้พลาดหัวฟาดกับก้อนหินอย่างรุนแรง ทำให้มิชชาเอลได้รับอาการบาดเจ็บอย่างสาหัสหลังจากอาทิตย์ก่อนหน้านั้นมิชชาเอลได้ประสบอุบัติเหตุทางมอเตอร์ไซด์ที่เซบีญ่า ประเทศสเปนแต่ไม่เป็นอะไรมาก โดยทีมแพทย์กล่าวว่าอาการของเขาหนักหนาสาหัสมาก และเตรียมใจไว้ว่าเขาอาจจะไม่ฟื้นกลับมาอีก หลังจากเกิดอุบัติเหตุทีมแพทย์ได้ทำการผ่าตัดถึง 2 ครั้ง และล่าสุดมิชชาเอลได้รู้สึกตัวแล้ว และต้องทำการกายภาพบำบัดอีกต่อไป และได้รับอนุญาตให้กลับบ้านได้
แหล่งข้อมูลอื่น

เว็บไซต์อย่างเป็นทางการของมิชชาเอล ชูมัคเคอร์
ชีวประวัติจากเว็บ F1 Live
เว็บไซต์อย่างไม่เป็นทางการ
หอเกียรติยศ มิชชาเอล ชูมัคเคอร์ เก็บถาวร 2005-09-03 ที่ เวย์แบ็กแมชชีน
เรื่องราวของชูมัคเคอร์
ข้อมูลส่วนตัวชูมัคเคอร์ และสถิติ เก็บถาวร 2007-10-08 ที่ เวย์แบ็กแมชชีน
หนังสือพิมพ์กีฬาคิกเกอร์ (ภาษาเยอรมัน)
ชูมัคเคอร์ที่อินเดียนาโพลิส ปีค.ศ. 2004
ชูมัคเคอร์ที่อินเดียแนพลิส ปีค.ศ. 2005
ชูมัคเคอร์ในปี 2011
ทรงตันเพลโต

ทรงตันเพลโต (Platonic solid) หมายถึงทรงหลายหน้าปรกติ (regular polyhedron) ที่เป็นทรงนูน (convex) โดยจุดยอดจุดหนึ่งจะประกอบด้วยหน้ารูปหลายเหลี่ยมปรกติ (regular polygon) ชนิดเดียวกันทุกจุด โดยได้ตั้งชื่อตามชื่อของเพลโต นักปรัชญาชาวกรีก ทรงตันเพลโตมีทั้งหมด 5 ชนิด ได้แก่
| 0 | 1 | 2 | 3 | 4 |
| --- | --- | --- | --- | --- |
| ทรงสี่หน้า (tetrahedron) | ทรงลูกบาศก์ (hexahedron/cube) | ทรงแปดหน้า (octahedron) | ทรงสิบสองหน้า (dodecahedron) | ทรงยี่สิบหน้า (icosahedron) |
   (ภาพเคลื่อนไหว)
ดูเพิ่ม

ทรงหลายหน้าปรกติ
ทรงตันอาร์คิมิดีส
ทรงตันจอห์นสัน
แหล่งข้อมูลอื่น

เอริก ดับเบิลยู. ไวส์สไตน์, "Platonic solid" จากแมทเวิลด์.
Platonic Solids Information เก็บถาวร 2007-09-29 ที่ เวย์แบ็กแมชชีน information, links, graphics, video
Platonic Solids annimated GIFs ที่ 3Quarks
Book XIII of Euclid's Elements.
Interactive 3D Polyhedra เก็บถาวร 3 เมษายน 2005 ที่ เวย์แบ็กแมชชีน (จาวาแอปเพล็ต)
Interactive Folding/Unfolding Platonic Solids เก็บถาวร 9 กุมภาพันธ์ 2007 ที่ เวย์แบ็กแมชชีน (จาวาแอปเพล็ต)
Platonic Solids Interactive animation.
Platonic Solids เก็บถาวร 19 กุมภาพันธ์ 2007 ที่ เวย์แบ็กแมชชีน Paper models (nets)
Educational toy system of Platonic Solids เก็บถาวร 2021-01-26 ที่ เวย์แบ็กแมชชีน magnetic blocks
จูเลีย โรเบิตส์

| จูเลีย โรเบิตส์ |
| --- | --- |
โรเบิตส์ใน ค.ศ. 2022
เกิด: จูเลีย ฟิโอนา โรเบิตส์  (1967-10-28) ตุลาคม 28, 1967 (57 ปี) สเมอร์นา รัฐจอร์เจีย สหรัฐ
ศิษย์เก่า: มหาวิทยาลัยรัฐจอร์เจีย
อาชีพ: นักแสดง
ปีปฏิบัติงาน: ค.ศ. 1987–ปัจจุบัน
คู่สมรส:   ไลล์ โลเวตต์ (สมรส 1993; หย่า 1995)  แดเนียล โมเดอร์ (สมรส 2002) 
บุตร: 3 คน
ญาติ:   เอริก โรเบิตส์ (พี่ชาย)  เอมมา โรเบิตส์ (หลานสาว) 
ได้รับรางวัลลูกโลกทองคำ​ 3 สมัย จากการถูกเสนอชื่อเข้าชิงถึง 8 ครั้ง และได้รับรางวัลออสการ์ สาขานักแสดงนำหญิงยอดเยี่ยม​ 1 สมัย จากการแสดงนำในเรื่อง ​อีริน บรอคโควิช ยอมหักไม่ยอมงอ​ ในปี ค.ศ. 2000 โดยบ็อกซ์ออฟฟิศโมโจ​ระบุว่าภาพยนตร์ที่เธอแสดงทำรายได้บ็อกซ์ออฟฟิส​รวมกันทุกเรื่องเฉพาะในสหรัฐอเมริกามากกว่า 2,900 ล้านดอลลาร์สหรัฐ ทำให้เธอจัดเป็นหนึ่งในนักแสดงเพศหญิง 10 อันดับแรกที่ทำเงินให้ภาพยนตร์ฮอลลีวูดได้มากที่สุด  ผลงานการแสดงของจูเลีย โรเบิร์ต ที่ประสบความสำเร็จและเป็นที่รู้จักอย่างกว้างขวางเช่น ​Steel Magnolias -​ สานดวงใจ ดอกไม้เหล็ก​ (1989) , ​Pretty Woman -​ ผู้หญิงบานฉ่ำ​​ (1990) , ​Sleeping with the Enemy - ​กระชากรักด้วยเลือด​ (1991) , ​The Pelican Brief -​ ผู้หญิงเสี้ยวมรณะ (1993) ​, ​My Best Friend's Wedding -​ เจอกลเกลอวิวาห์อลเวง (1997) , ​รักบานฉ่ำที่น็อตติ้งฮิลล์​​ (1999) , ​อีริน บรอคโควิช ยอมหักไม่ยอมงอ​ (2000) , ​Ocean's Eleven - ​คนเหนือเมฆ ปล้นลอกคราบเมือง (2001) , ​Ocean's Twelve -​ 12 มงกุฎ ปล้นสุดโลก (2004) , ​Charlie Wilson's War -​ คนกล้าแผนการณ์ผลิกโลก (2007) , ​Valentine's Day -​ หวานฉ่ำวันรักก้องโลก (2010) ​, ​Money Monster -​เกมส์การเงิน นรกออนแอร์ (2016) ​, ชีวิตมหัศจรรย์ วันเดอร์​ (2017)
นอกจากนี้จูเลีย โรเบิตส์ ยังเป็นนักแสดงที่มีค่าตัวสูงที่สุดในยุคคริสต์ทศวรรษ 1990 ถึงช่วงต้นยุคคริสต์ทศวรรษ 2000 โดยค่าตัวของเธอในภาพยนตร์เรื่อง ​ผู้หญิงบานฉ่ำ​ ปี ค.ศ. 1990 อยู่ที่ 3 แสนดอลลาร์สหรัฐแต่หลังจากที่ภาพยนตร์เรื่องนี้ประสบความสำเร็จค่าตัวของเธอก็พุ่งขึ้นอย่างมหาศาลโดยในปี 2003 ค่าตัวของเธอในการแสดงเรื่อง ​Mona Lisa Smile - ​ขีดชีวิต เขียนฝันให้บานฉ่ำ​ อยู่ที่ 25 ล้านดอลลาร์สหรัฐ และเมื่อรวมค่าตัวจากภาพยนตร์ทุกเรื่องที่เธอแสดงแล้วจะอยู่ที่ 170 ล้านดอลลาร์สหรัฐโดยประมาณ
จูเลีย โรเบิตส์ เป็นนักแสดงที่มีใบหน้าสวยหวาน และจัดเป็นนักแสดงมีสเน่ห์มากที่สุดในช่วงยุคคริสต์ทศวรรษ 1990 และได้รับบทบาทนางเอกยืนยาวต่อเนื่องในภาพยนตร์ฮอลลีวูดมากว่า 30 ปี โดยนิตยสาร พีเพิล​ เคยจัดอันดับให้จูเลีย โรเบิตส์เป็นผู้หญิงที่สวยที่สุดในโลกถึง 5 ครั้ง นอกจากนี้เธอยังเป็นอาของเอมมา โรเบิตส์​ นักร้องนักแสดงที่มีผลงานซีรีส์และภาพยนตร์หลายเรื่อง โดยทั้งสองเคยร่วมแสดงภาพยนตร์ร่วมกันในเรื่องหวานฉ่ำวันรักก้องโลก
ประวัติ

จูเลียเกิดที่รัฐจอร์เจีย เติบโตมาโดยแวดล้อมไปด้วยบุคคลในวงการละครที่มาสัมมนาเชิงปฏิบัติการกับพ่อแม่ของจูเลียที่บ้าน ในนครแอตแลนต้า ทั้งจูเลียและพี่ชาย เอริก โรเบิตส์​ ต่างสนใจการแสดงทั้งคู่ และเป็นฝ่ายอีริกเข้าสู่วงการภาพยนตร์ได้ก่อน ตอนนั้นจูเลียอายุได้ 11 ปี  หลังจากเรียนจบมัธยมศึกษาตอนปลาย ก็ต่อมหาวิทยาลัยจอร์เจีย แต่เรียนไม่จบ จูเลียจึงย้ายไปอยู่นิวยอร์ก ได้เข้าสู่วงการภาพยนตร์ โดยได้รับบทเป็นคู่อริกับพี่ชายในหนังเรื่อง Blood Red ซึ่งถ่ายทำเสร็จในปี พ.ศ. 2529 (ค.ศ. 1986) แต่ออกฉายได้ในปี พ.ศ. 2532 (ค.ศ. 1989)
ระหว่างที่รอหนังออกฉาย ได้เล่นละครทีวีและหนังใช้ทุนสร้างต่ำอย่าง Firehouse ปี พ.ศ. 2530 (ค.ศ. 1987) กระทั่งเริ่มมีผลงานครั้งแรกในละครดชีวิตที่ฉายทางเคเบิลทีวี เรื่อง Satisfaction ปี 1988 ซึ่งทำให้เธอได้รับบทประกอบที่ค่อนข้างเด่นในหนังเรื่อง Mystic Pizza ปี พ.ศ. 2532 จึงทำให้มีคนเห็นแววกว้างขึ้น และทาบทามไปเล่นเรื่อง Steel Magnolias ได้แสดงกับ แซลลี่ ฟิลด์ เชอร์ลีย์ แม็กเลน และดอลลี่ พาร์ตัน จนจูเลียได้รับเสนอชื่อเข้าชิงรางวัลออสการ์เป็นครั้งแรก
ผลงานต่อมาโด่งดังเพราะมีทั้งรักในจอและนอกจอกับดาราไคเฟอร์ ซุตเธอร์แลนด์ ในเรื่อง Flatliners ปี (ค.ศ. 1990) แต่เรื่องที่ทำให้เธอโด่งดังคือภาพยนตร์เรื่อง Pretty Woman ในปีเดียวกัน ผลงานในเวลาต่อมาไม่โด่งดังเท่ากับ "ผู้หญิงบานฉ่ำ" ไม่ว่า Dying Young ในปี 2534 หรือ Hook ปี พ.ศ. 2534 (ค.ศ. 1991) หรือ The Player ปี 1992
ชีวิตรักของจูเลียตกเป็นข่าวดังยิ่งกว่าผลงาน หลังจากที่เลิกรากับซุตเธอร์แลนด์แล้ว ในปี พ.ศ. 2536 (ค.ศ. 1993) จูเลียสร้างข่าวกว่าเก่าเมื่อไปแต่งงานกับนักร้องเพลงคันทรี่ ไลล์ โลเว็ต ซึ่งดูแตกต่างกันมากทั้งหน้าตาและสไตล์ ทั้งสองประคองรักกันได้เพียง 2 ปีก็ปิดฉากชีวิตคู่ลง
ส่วนด้านผลงาน ชื่อเสียงเริ่มมากขึ้นใน The Pelican Brief ปี พ.ศ. 2536 ตามด้วย I Love Trouble และ Pret-a-Porter หรือ Ready to Wear ในปี พ.ศ. 2537
ในปี พ.ศ. 2539 มีหนังออกฉายถึง 3 เรื่อง แต่ชื่อเสียงยังอยู่ในระดับกลางๆ ไม่ว่า หนังแฟรงเกนสไตน์ Mary Reilly พ.ศ. 2539 ตามด้วย Michael Collins และ Conspiracy Theory ในปี พ.ศ. 2540 ถือเป็นปีที่จูเลียหวนคืนหมายเลขหนึ่งฮอลลีวู้ดอีกครั้ง ด้วยบทบาทไม่ว่า My Best Friends Wedding หรือ Notting Hill และ Runaway Bride ในปี พ.ศ. 2542 จูเลียขึ้นเป็นนางเอกที่มีค่าตัวสูงสุดเทียบเท่าดาราชาย คือไม่ต่ำกว่า 20 ล้านดอลลาร์ เธอยังคว้ารางวัลออสการ์จาก Erin Brockovich หนังปี พ.ศ. 2543
ผลงานถัดๆมาได้แก่ Americas Sweethearts (2544) The Mexican (2544) Oceans Eleven (2544)  Full Frontal (2545) และ Mona Lisa Smile (2545)
จูเลีย โรเบิตส์ได้เข้าพิธีสมรสเมื่อเดือน กรกฎาคม ปี 2002 กับแดนนี่ มอเดอร์ วัย 38 ปี และมีบุตรฝาแฝดวัย 2 ขวบ คือ ฮาเซล และ ฟินโนส
ต่อมาเดือนมิถุนายน 2550 จูเลีย โรเบิตส์ ได้คลอดบุตรชายคนที่ 3 แล้ว โดยตั้งชื่อของลูกชายคนนี้ว่า เฮนรี ดาเนียล มอเดอร์
วิกิพีเดียภาษาไทย

| --- | --- |

โฮมเพจวิกิพีเดียภาษาไทย
ประเภท: โครงการสารานุกรมอินเทอร์เน็ต
ภาษาที่ใช้ได้: ภาษาไทย
เจ้าของ: มูลนิธิวิกิมีเดีย
สร้างโดย: ชุมชนวิกิภาษาไทย
ยูอาร์แอล: th.wikipedia.org
เชิงพาณิชย์: ไม่ใช่
ลงทะเบียน: ไม่จำเป็น
วิกิพีเดียภาษาไทย คือรุ่นภาษาไทยของวิกิพีเดีย เว็บไซต์สารานุกรมออนไลน์เนื้อหาเสรีและเปิดให้ทุกคนสามารถแก้ไขได้ เว็บไซต์ดำเนินการโดยมูลนิธิวิกิมีเดียและเปิดใช้งานเมื่อวันที่ 25 ธันวาคม 2546 ในเดือนธันวาคม 2567 วิกิพีเดียภาษาไทยมี 169,913 บทความ เป็นวิกิพีเดียขนาดใหญ่สุดอันดับที่ 56
ข่าว > กิจกรรม

เมื่อวันที่ 7 มกราคม 2554 มีข่าวว่า จุติ ไกรฤกษ์ รัฐมนตรีว่าการกระทรวงเทคโนโลยีสารสนเทศและการสื่อสาร กล่าวว่า มอบหมายให้กสท โทรคมนาคมนำเงิน 10.7 ล้านบาทจ้างแปลบทความวิกิพีเดียภาษาอังกฤษ 3 ล้านบทความเป็นภาษาไทย โดยใช้เทคโนโลยี Statistical Machine Translation เนื้อหาที่แปลแล้วจะอยู่บน www.asiaonline.com แต่กระทั่ง พ.ศ. 2555 พบว่าเว็บไซต์ www.asiaonline.com ปิดตัวลงโดยไม่ทราบสาเหตุโดยไม่ทราบว่าเว็บไซต์ดังกล่าวหยุดให้บริการตั้งแต่วันที่เท่าไหร่
วันที่ 11 ตุลาคม 2555 ดีแทคเปิดบริการวิกิพีเดียซีโร่ (Wikipedia Zero) ซึ่งไม่เสียค่าใช้จ่าย โดยเปิดตัวครั้งแรกในงานมหกรรมทางการศึกษาเพื่อพัฒนาวิชาชีพครู (Educa 2012)
เมื่อวันที่ 27 เมษายน 2557 ดีแทคเปิดตัวกิจกรรม "เพิ่มพูนความรู้ให้สังคมไทยกับวิกิพีเดีย" เชิญชวนให้พนักงานแปลบทความวิกิพีเดียภาษาอังกฤษเป็นภาษาไทย โดยตั้งเป้าช่วยสร้างบทความภาษาไทย 5,000 เรื่อง จำนวนชั่วโมงอาสารวมกว่า 10,000 ชั่วโมง ด้านทวีธรรม ลิมปานุภาพ ผู้ประสานงานอาสาสมัครวิกิพีเดียในประเทศไทย กล่าวว่า วิกิพีเดียภาษาไทยยังมีบทความน้อยมากเมื่อเทียบกับวิกิพีเดียภาษาอื่น และบทความส่วนใหญ่ยังสั้นและข้อมูลไม่ครบถ้วน นอกจากนี้ ยังมีอาสาสมัครน้อยมากเมื่อเทียบกับประชากรที่เข้าถึงอินเทอร์เน็ตได้ การที่มีอาสาสมัครเพิ่มขึ้นจะทำให้วิกิพีเดียภาษาไทยสามารถบริหารเนื้อหาให้มีคุณภาพทัดเทียมวิกิพีเดียในประเทศที่พัฒนาแล้ว
เมื่อวันที่ 19 กันยายน 2557 ช่วงบ่าย มีรายงานว่าเมื่อเข้ายูอาร์แอลวิกิพีเดียภาษาไทยแล้ว หน้าจอปรากฏข้อความจากกระทรวงเทคโนโลยีสารสนเทศและการสื่อสารระบุว่า "มีเนื้อหาและข้อมูลที่ไม่เหมาะสม" เครือข่ายที่ไม่สามารถเข้าถึงได้มี 3BB และทรู แต่ยังสามารถเข้าได้ทางยูอาร์แอล https ตลอดจนรุ่นสำหรับโทรศัพท์เคลื่อนที่
ในปี 2562 ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) มีการจัดการแข่งขันในหัวข้อ "โปรแกรมถามตอบจากคลังข้อมูลวิกิพีเดียภาษาไทย (Question answering program from Thai Wikipedia)"
ข่าว > เนื้อหา

ในปี 2552 หนังสือพิมพ์ผู้จัดการลงว่าในบทความประเทศไทยระบุระบอบการปกครองผิดเป็นราชาธิปไตยภายใต้รัฐธรรมนูญ
เดือนธันวาคม 2556 สื่อรายงานว่า มีผู้เข้าไปแก้ไขเนื้อหาบทความกรมสอบสวนคดีพิเศษ อ้างว่า ธาริต เพ็งดิษฐ์ ถึงแก่กรรมแล้ว และแก้ไขชื่อเป็น "ธาริตสีดวง" มีผลงาน "เป่านกหวีด" ฝ่ายธาริตกล่าวว่าจะไม่ฟ้องร้อง
เดือนสิงหาคม 2557 มีข่าวว่า พลเอก ประยุทธ์ จันทร์โอชา ถูกระบุชื่อเป็นนายกรัฐมนตรีก่อนหน้าสภานิติบัญญัติแห่งชาติลงมติเลือก
ในปี 2563 มีการสอบถามถึงไอพีที่เข้ามาแก้ไขในบทความแก้วสรร อติโพธิ และทวงถามผู้รับผิดชอบ ไพศาล พืชมงคลโพสต์ว่า มีผู้ไม่หวังดีแก้ไขบทความโรงเรียนเตรียมอุดมศึกษาระบุชื่อจอมพล ป. พิบูลสงครามเป็นผู้ก่อตั้ง และลบชื่อหม่อมหลวงปิ่น มาลากุล
ในปี 2564 กองบัญชาการตำรวจสืบสวนสอบสวนอาชญากรรมทางเทคโนโลยีได้ดำเนินการสืบสวนและจับกุมผู้ที่ได้แก้ไขในบทความยง ภู่วรวรรณโดยเพิ่มข้อมูลว่า "เป็นเชลล์ขาย Sinovac ให้กับรัฐบาล พล.อ.ประยุทธ์ จันทร์โอชา" ตามที่ได้รับแจ้งว่ามีการนำข้อมูลที่เป็นเท็จมาเผยแพร่และก่อให้เกิดความเสียหาย
สถิติ

ดูเพิ่ม: วิกิพีเดีย:สถิติ
| จำนวนบัญชีผู้ใช้ | จำนวนบทความ | จำนวนไฟล์ | จำนวนผู้ดูแลระบบ |
| --- | --- | --- | --- |
| 490,870 | 169,913 | 18,889 | 17 |
| ขนาดบทความทั้งหมด | ขนาดบทความเฉลี่ย | บทความที่ใหญ่กว่า 2KB | ค่าเฉลี่ยการเข้าถึงบทความ |
| 350.2 MB | 35.1 KB | 47% | 42.4 ครั้ง/บทความ/เดือน |